Cesarhanmun/geonobi-data huggingface dataset:
地名: 淸安 (忠清道, 縣（監）)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】
地名: 恩津 (忠清道, 縣（監）)
年: 1434.0

○禮曹啓: "恩津人田奉夫妻, 年皆七十有餘。 其子錄與其妻, 自少至老, 未嘗離於父母之側, 每當飮食, (嘗其)
                〔常具〕
              甘旨, 怡顔奉養。 且於服勤南畝辛苦之餘, 晨昏不廢。 李英之子淡, 旣無兄弟, 亦無親族, 自耕自爨, 以奉其親。 歲乙未, 遭父喪, 乏朝夕之供, 盡賣家財, 不顧妻子之養, 守墳三年。 歲辛亥喪母, 亦賣家財, 以供粢盛, 守墳三年。 凡六年朝夕哀號, 寢苫歠粥, 以終喪制。 稷山人田秀, 父得半身不遂之疾, 秀須臾不離於側。 父死, 哭泣過哀, 雖寒不着厚衣, 雖熱不脫衰麻, 負土加塚, 以終三年。 陪居老母, 甘旨嗜欲, 隨意奉養, 宜竝復其戶。 載寧人隊副張厚妻七月, 年十六嫁厚, 年至三十四, 其夫從役病死, 行喪三年。 其後父母欲改嫁, 泣且誓曰: "當終身不改。" 遂不肯從, 朝夕養姑, 鄕隣稱孝婦。 歲在己亥, 姑亦病死, 行喪三年, 朔望之祭、朝夕之奠, 竭力奉行, 至今不出夫家, 不食肉味, 年今四十五歲。 其於婦道, 信義已著, 節操挺然, 宜旌門復戶。 恩津人李亨之, 歲在丁酉, 其父病苦, 嘗其泄痢, 驗其生死。 及遭喪, 倚廬三年, 
                〔不〕
              脫絰帶, 寢苫枕塊, 啜粥面黑, 擔土負石, 自塋自域, 俯從其制。 越歲庚戌, 又遭母喪, 亦守其墳, 不出洞口, 泣血三年, 未嘗見齒。 喪父喪母, 不離墓側, 凡六年矣。 崔尙河, 年十三父贇發赤痢, 臥床四朔, 幾至於死, 竭力奉藥, 病得平復。 及其父死哀毁, 祥禫後一年不離墓側, 奉祀如三年之內, 其母召而後還家。 今赴鄕校, 其母所居之里, 相距五里餘, 不廢定省, 旁求甘旨, 不輟奉養, 有疾則衣不解帶, 不飮不食, 嘗藥治療。 礪山人盧晤, 歲甲午, 其父益成在京身死, 晤方六歲, 哭泣來京設奠, 使奴主之, 還家守喪三年。 年至十四, 改棺還鄕里, 殯于家側, 依新喪例終三年。 至甲辰, 葬于益山, 凡諸祭奠, 竭力爲之。 曾祖母曹氏身死, 服喪期年。 外祖年老且病, 隨居侍藥, 一如親子治病, 定省孝養, 亦無欠闕, 及沒, 哀痛哭泣, 服喪追薦。 母又寡居二十餘年, 竭力奉養, 其孝行異於他人, 而能通文算, 亦有武才, 宜竝敍用。 皆從之。

○司憲持平權蹲等啓: "都染署令李希信告身, 曾到本府, 以其有痕, 再經不出。 蓋希信古名士文, 曩爲長興庫直長時, 犯奸庫婢, 事覺被囚, 終未能辨, 卽改士文爲希信, 要掩其過, 旣誤矣。 又守恩津縣, 昵愛隣官娼妓季秋, 率居衙內, 故不出告身。 又聞希信以自己婢子, 冒爲妾父林吉陽之婢, 以贖季秋, 林川守李粟知情許贖, 有違奉法之意, 移忠淸道, 問李粟許贖之由, 本道回報曰: "希信率居季秋于京。" 臣等以爲希信昵愛季秋, 疎薄正妻, 呼希信婢子問其由, 其婢曰: "季秋因爭沙缸, 陵犯正室。" 不可不推, 欲鞫問其實, 希信令其妻洪氏告狀, 歸咎本府曰: "風聞容隱, 赦前等事, 何以鞫問?" 條陳揚說。 臣等冒居法官, 似乎未穩, 宜當避嫌。" 上曰: "毋嫌, 推考以啓。"
地名: 恩津 (忠清道, 縣（監）)
年: 1449.0

○議政府啓: "知醴泉郡事李希信, 昔爲長興庫直長, 奸庫婢。 後守恩津, 畜妓衙內, 妓與妻妬。 又爲萬戶, 多行不義, 不可使臨民。 初聞希信爲郡, 必臺諫論駁, 今告身已署過, 請罷之。 且希信所行, 流播人口, 吏曹擧而用之, 請竝推劾。"
地名: 恩津 (忠清道, 縣（監）)
年: 1457.0

○傳旨義禁府曰: "肅川官奴永屬韓存、全義
              金處善ㆍ金洽、川寧
              崔致敦、成川
              李貴存、林川
              李得茂、聞慶
              姜希敬、恩津
              金孝孫放遣。"
地名: 恩津 (忠清道, 縣（監）)
年: 1473.0

○刑曹三覆啓: "恩津囚奴丁元等三人, 結黨盜牛罪, 依受敎, 爲首者絞待時。" 命減死。
地名: 恩津 (忠清道, 縣（監）)
年: 1527.0

○忠淸道
              恩津縣私奴千石, 震死。
地名: 恩津 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 恩津 (忠清道, 縣（監）)
年: 1594.0

○鞫申鵠。 供招, "校生申鵠, 年七十五。 我雖山謙之妻父, 年老將死, 長伏室中, 山謙外間所爲事狀, 勢所難知" 云。 鞫申起一。 供招大槪, "校生申起一, 年二十五。 雖曰山謙妻娚, 唐瘧臥痛, 至於二年, 病廢之人, 義兵陣中, 亦不從事。 山謙事狀, 勢難得知。 觀我形狀, 爲人可知, 在一鄕亦不出入, 一鄕之人, 亦不相知。" 云。 鞫申應希。 供招大槪, "定虜衛申應希, 年二十六。 我姓辛姓而非申也。 壬辰六月, 應募於趙憲陣, 淸州、錦山, 連往接戰, 父慶一戰死于錦山。 憲死, 山謙代領。 十一月檢察使軍官自望, 以軍器諸具持去事, 到山謙齋宮。 十二月隨山謙赴恩津, 山謙獨往到全州, 見李山甫, 又見翼虎將軍之後, 我亦隨行。 正月望時, 山謙家奴, 來說巡察使, 以軍糧不納之故, 囚山謙之家僮云。 山謙使我傳言於其家曰: ‘義兵時用餘牛馬, 或給翼虎將軍, 或納巡察使計料。 軍糧則已納于御史’云。 傳言之際, 爲巡察使軍官所捉云。 與山謙處處同行, 而山謙只言討賊一事, 不言叛逆之事。 但山謙凡事, 不議於人, 常獨斷任意爲之, 人皆不相好, 他餘事, 專不得知" 云。 上曰: "戚金欲爲我國盡力, 誠可取也。 倭奴降表若達, 則我國之事去矣, 續遣使臣, 冠蓋相望可矣。 必擇年少文官, 須及沈惟敬之行。" 柳成龍曰: 必須擇遣專對之才。" 上曰: "使臣, 當何以稱號?" 柳成龍曰: "稱以陳奏使可也。" 柳成龍承上敎, 以朴東亮、李光庭、李睟光, 陳奏使擬望入啓。 上曰: "許筬加資以送。" 許筬以問事郞廳方在前, 卽辭出。 以應敎朴東賢, 代爲問事郞廳, 鞫田植。 供招大槪, "閑良田植, 年三十二。 以趙義將軍官, 壬辰十二月, 李山謙陣中從軍, 正月以病在家, 凡七八朔。 去八月二十五日, 防禦使李思命軍官自望, 去十二月受由還家, 巡察使軍官, 以爲義兵從軍者, 中路執捉, 問將帥去處, 我答以 ‘相離已久, 不知去處’云。 今聞山謙, 在全州被捉云。" 再推招辭, 與前招無加減。 山謙親信之人, 則掌書記公州居盧應晫, 禮山居朴里仁, 軍官辛應希云。 鞫元守心。 供招大槪, "前羽林衛元守心, 年五十。 趙憲聚義兵時, 軍官稱號, 憲死後, 李山謙代領。 前年四月, 受由還家, 絶不相通, 其兇謀, 勢所難知" 云。 鞫安遵道。 供招大槪, "宣傳官安遵道, 年四十三。 趙憲義將時, 李山〈謙〉爲別將, 我則從事官稱號。 憲死後, 防禦使李沃軍官自望, 李山謙以爲趙將從事官, 而巡察使處移文, 我不得已從軍。 前年四月, 倭賊南下後, 我則先爲退來, 其逆謀, 勢所難知" 云。 上曰: "罪人旣皆平問, 宜刑訊更推。" 張雲翼曰: "山謙之奴莫同, 不可不鞫。" 柳成龍曰: "在撫軍司, 已刑二次。" 平問莫同。 供招大槪, "十二月山謙向全羅道, 我則不爲隨行, 山謙囚禁後, 以爲: ‘山謙無所犯’, 少無逃躱之計, 因留五日, 撫軍司竝囚矣。 隨行二年, 山謙別無所爲, 只討賊一事, 在家無往來人, 只元守心、申起一, 義兵中安遵道、田植而已, 吳叅奉、朴正字, 本不聞知。" 壓膝幾至殞命, 終不承服。 申應希訊杖三十度不服, 上命壓膝, 亦不承服。 申起一訊杖壓膝, 皆不承服。 柳成龍曰: "此等罪人, 皆不承服。 若事干諸人, 盡爲刑訊, 則傷人必多。 李山謙直爲嚴鞫何如?" 上曰: "領相之意以爲: ‘其身旣出賊口, 死無足惜, 事干則恐有枉死之弊’, 此言是矣。 然獄體, 不宜如是。 必事干歸一然後, 宜推當身。" 張雲翼曰: "下情, 皆如領相之意。" 上曰: "若先問山謙, 而承服處決之後, 事干皆稱冤, 則處置甚難。" 諸臣皆曰: "洪瑴等, 必無不知。" 上卽命招入洪應沂、洪瑴、洪蘭生等于庭, 百般開諭, 以山謙事從容下問, 則瑴等曰: "山謙爲儒眞之黨, 臣等所未聞。 若聞之, 何敢不達?" 僧道玄供招大槪, "以僧靈圭義陣軍人, 赴戰于淸州、錦山之戰, 墜絶壁, 僅得生還, 居山謙近處, 故自募從軍。 前年五月, 隨行慶尙道, 飢餒還來, 但願終始爲國, 他餘事, 不得知之。" 刑訊不服。 上曰: "此僧癡甚, 山謙之逆謀, 誠所難知。 壓膝少頃, 宜停之。 此後更有可問之人乎?" 柳成龍曰: "達夜嚴訊, 恐有(經)
                〔徑〕
              斃者。" 成龍曰: "近來飢饉太甚, 敬、昌陵近處, 有行人捉而食之。 其旁屯田官, 不勝畏懼, 設柵而居。" 尹承吉曰: "戶曹之督納千金木楡木皮, 乃爲飢民也。 今聞分定於嶺南。 嶺南蕩敗之地, 孑遺之民, 豈可督徵乎?" 上曰: "此戶曹公事乎?" 柳成龍曰: "臣問于戶曹, 則戶曹不知, 至爲非矣。" 上曰: "畿甸有種麥之處乎?" 柳成龍曰: 通津、南陽多耕, 高陽、楊州、坡州之間, 無一處耕種。" 朴忠侃曰: "富平府使奇勳, 多行虐政, 民不聊生, 無意耕種云。" 崔興源曰: "平安監司陸運種子, 而亦能移運, 黃海道則漕運於通津, 可以一潮得達, 而不爲繼運矣。" 上曰: "責在方伯, 朝廷何不處置?" 崔興源曰: "寒食已近, 耕種節晩, 牟種今雖督運, 無及矣。 守令善治者, 流民蘇息。 長湍府使韓德遠, 能安集流民云。" 鄭崐壽曰: 鳳山郡守移授滿浦僉使, 民失此守, 則無以爲生。" 上曰: "然。" (沈壽喜)
                  〔沈喜壽〕
                
              曰: "賢守令遷動甚重。 若非金宗得, 鳳山必不支, 稷山之保合, 皆稱朴宜之功也。" 初更罷黜。
地名: 恩津 (忠清道, 縣（監）)
年: 1602.0

○戊午/忠淸監司李用淳馳啓曰: "臣自初聞道內, 有狗鼠, 猶未知蹤跡, 上年冬, 溫陽郡守李質粹, 以差使員上京, 空官之際, 郡都將姜焱爲賊輩所殺。 因此訪問, 始乃知溫陽、木川、全義、鎭川、淸州等地, 散處者頗多。 今年春, 郡守李質粹, 緝捕大黨成龍介等三人, 猶不直招而死。 自後漸次跟聽, 臣軍官出身吳門甲等, 別定措捕將, 令李質粹指揮, 持臣傳令, 出入各官, 行捕全義賊高亡難ㆍ莫金、淸州賊內隱世、木川賊權生、鎭川賊韓從孫等, 移囚溫陽郡, 窮覈事狀。 莫金則殺害。 姜焱情由, 已爲承服, 其所辭連者, 無慮七十餘人, 皆散漫諸處, 方挨次跟捕, 而其中高亡難, 則乃其巨魁云, 故令李質粹, 細加盤問, 則亡難招內, ‘渠則非魁, 而天安
              金蹄驛居和愁, 自爲將帥。 其妹夫泰仁縣移來奴注叱斤及其同生注叱金等一家, 同居全羅道, 頻數通行, 未知其意, 而前年七月, 淸州
              招致院往之, 則注叱斤, 以和愁分付, 知會黨類, 八月爲期, 天安、木川地界曠野之中, 大會云云。 渠則以爲湖南人也, 招引湖南人說道, 初不聽從, 則刦以斬殺, 不得已同參, 至八月期會日進去, 則和愁、注叱斤兄弟及山秋等, 或全羅道、或忠淸道人三十餘名, 相聚約束曰: 「某爲先鋒, 某爲後軍, 某也騎兵, 某也步兵。」, 一一分部後, 各各還散。 今年二月十三日, 更逢注叱金於招致院, 注叱金言內, 「前年九月間, 連山、恩津地境麻姑、海坪, 二巡大會結陣」 云。 全羅道所爲之事, 詳細問之, 則結黨之人, 多在淳昌、咸陽兩邑之中, 互相往來, 密議大計。 魁首則淳昌居權大德長子, 擧事則欲於七八月間, 起動云云。 和愁、注叱金等, 不意捕捉推問, 則大逆情狀可知。’ 云。 臣觀此招辭, 則其奸謀秘計, 非不詳知, 而大段納供, 賊魁名字, 亦不直招, 窮詰更招, 則招內, ‘賊魁則淳昌邑內故邕淸河之子二人中, 長子爲魁。 冠名則未知爲某, 兒名則邕壽、權大德長子, 則能文多友, 而計慮不及邕壽, 故以邕爲大將, 以權爲中軍, 和愁(爲)
                〔有〕
              勇力, 且居上道, 故定爲先鋒將, 使句忠淸之兵, 而不事偸竊, 多結徒黨, 只於場市, 聚會結約, 以此知其擧事之跡者鮮。 徒黨大名成冊, 則中軍將權家家藏云。 徒倘名字, 各各變改, 使人不得相識, 以故渠名, 則成冊中, 以高石置簿。’ 所供如是。 臣進前親問, 一一的實。 同和愁, 方在統制使營下, 不可不登時捕捉, 故卽發軍官, 秘密行移, 注叱金等, 朝夕變遷, 靡有定蹤, 時方密問去處措捕。 全羅巡察使處, 一邊秘通, 使得設機捕捉, 同道賊徒等, 容貌年歲, 後錄上送事。" 入啓。 啓下備邊司。
地名: 恩津 (忠清道, 縣（監）)
年: 1624.0

○忠淸監司李命俊馳啓言: "恩津、林川泥生之地, 廢東宮曾有立案處, 今屬於勳府, 木川、瑞山等地逆家田庄, 亦有折受, 種種病民之弊, 無異曩時。 雖未能永革, 請限十年姑停。" 啓下忠勳府, 勳府回啓曰: "自祖宗朝, 優待勳臣, 至有波市坪魚稅賜給之異數。 今此罪人田庄, 賜與本府, 則戶曹但當依法, 減其徭賦而已, 有何貽弊之事? 請勿施行。" 上許之而仍命泥生處, 則勿爲設屯。 承旨金德諴啓曰: "曩日病民之政, 固非一端, 而莫甚於設屯之弊。 聖明臨御, 一切禁斷, 而不意玆者, 舊習猶存。 李命俊洞知此弊, 有此啓達, 勳府乃反費辭沮之。 罪人田地, 固當屬公, 而亦非盡是權奸之物也。 或猾奴橫噬, 攘奪設屯, 或奸民逃賦, 冒託成籍。 今者元元失望, 奸猾吐氣, 必至如曩日而後已。 將使國家取怨於生靈, 下輩得遂其侵漁, 國家優待勳臣之道, 豈在於此乎?" 答曰: "爾言是矣。 但罪人田庄, 未必盡是攘奪之物也。 然其中明白有主處, 勳府雖已折受, 令該道監司從公査出, 還給其主。"
地名: 恩津 (忠清道, 縣（監）)
年: 1728.0

○問羅晩致, 晩致供: "三月初昏後, 少年騎黃馬, 率六七人來臣家, 臣出見, 則自稱陽城
              李晩臣, 問何以急見我乎?’ 晩曰: ‘有他客。’ 暫出立門外。 密語曰: ‘吾輩有謀逆事, 相議, 軍人未易得, 故八道知名之士, 盡爲抄錄, 君亦在其中。’ 臣曰: ‘君臣之分至重, 何爲此不道之言耶?’ 臣歷全州也, 臣奴傳言: ‘日前有兩班率數千人, 入仙鶴寺, 盡逐僧徒。’ 云。 姪甲孫, 卽崇坤, 麟佐之壻也。 掛書人, 卽山陰居鄭倬, 倬亦會仙鶴寺。 宋賀爲妖術, 扶安
              金萬信, 與臣相語, 臣語及賀妖術之事, 萬信以爲: ‘鄭倬妖術, 勝於賀。’ 云。 臣之往恩津, 蓋隨臣四寸兄權卨下去, 今番掛書時, 卨與王城谷
              朴姓人綢繆, 朴, 卽弼顯心腹也。" 刑一次, 供如前。
地名: 恩津 (忠清道, 縣（監）)
年: 1766.0

○引見大臣備堂。 領議政洪鳳漢, 請扶餘ㆍ恩津兩邑尙衣院奴婢之逃故眞的者, 卽爲頉減, 令該院嚴飭該邑, 生産物故, 使之從實施行, 上曰: "若報生産, 豈有此弊? 吁嗟! 寺奴婢亦民也, 豈令白地徵布, 奚徒該院? 有奴婢寺皆然, 若此咸恒之義焉在? 申飭諸道, 今年內一體報生産, 卽爲頉下, 慢報守令, 爲先罷職, 解由拘礙十年。"
地名: 懷德 (忠清道, 縣（監）)
年: 1395.0

○吾郞哈
              水吾狄介等四人來。 三國之末, 平壤以北, 悉爲野人游獵之所。 高麗時, 徙南民以實之, 自義州至陽德, 徑築長城, 以固封疆。 然不安其居, 數爲畔亂, 至於用兵以討之。 義州土豪張氏, 不遵朝命, 南方之地, 倭寇肆暴, 東西數千里, 去海數百里, 屠燒城郭, 暴骨原野, 絶無人烟, 安邊以北, 多爲女眞所占, 國家政令不能及。 睿宗遣將深入, 克捷有功, 建置城邑, 然尋復失之, 覉縻而已。 上受命以後, 聲敎遠被, 西北之民, 安生樂業, 田野日闢, 生齒日繁。 義州
              張思吉願隷上麾下, 得與開國功臣之列, 自後張氏無復反側, 自義州至閭延沿江千里, 建邑置守, 以鴨綠江爲界。 島倭革面來朝, 復通商賈, 南道之民, 安心奠居, 戶口益增, 雞鳴狗吠相聞, 濱海之地, 斗絶之島, 墾田無遺, 不知兵革, 日用飮食而已。 東北一道, 本肇基之地也, 畏威懷德久矣。 野人酋長遠至, 移闌豆漫皆來服事, 常佩弓劍, 入衛潛邸, 昵侍左右, 東征西伐, 靡不從焉。 如女眞則斡朶里豆漫夾溫猛哥帖木兒、火兒阿豆漫古論阿哈出、托溫豆漫高卜兒閼、哈闌都達魯花赤奚灘訶郞哈、參散猛安古論豆闌帖木兒、移闌豆漫猛安甫亦莫兀兒住、海洋猛安括兒牙火失帖木兒、阿都哥猛安奧屯完者、實眼春猛安奚灘塔斯、甲州猛安雲剛括、洪肯猛安括兒牙兀難、海通猛安朱胡貴洞、禿魯兀猛安夾溫不花、幹合猛安奚灘薛列、兀兒忽里猛安夾溫赤兀里、阿沙猛安朱胡引答忽、紉出闊失猛安朱胡完者、吾籠所猛安暖禿古魯ㆍ奚灘孛牙、土門猛安古論孛里、阿木剌
              唐括奚灘古玉奴。 (兀郞哈)
                  〔兀良哈〕
                
              則土門
              括兒牙八兒速, 嫌眞兀狄哈則古州
              括兒牙乞木那、答比那、可兒答哥, 南突兀狄哈則速平江
              南突阿剌哈伯顔, 闊兒看兀狄哈則眼春
              括兒牙禿成改等是也。 上卽位, 量授萬戶千戶之職, 使李豆蘭招安女眞, 被髮之俗, 盡襲冠帶, 改禽獸之行, 習禮義之敎, 與國人相婚, 服役納賦, 無異於編戶。 且恥役於酋長, 皆願爲國民。 自孔州迤北, 至于甲山, 設邑置鎭, 以治民事, 以練士卒。 且建學校, 以訓經書, 文武之政, 於是畢擧, 延袤千里, 皆入版籍, 以豆滿江爲界。 江外殊俗, 至於具州, 聞風慕義, 或親來朝, 或遣子弟, 或委質隨侍, 或請受爵命, 或徙內地, 或進土物者, 接踵於道。 所畜之馬, 若産良駒, 皆不自有, 爭來獻之。 近江而居者, 有與國人爭訟, 則官辨其曲直, 或囚之或笞之, 莫敢有怨於邊將。 蒐狩之時, 皆願屬三軍, 射獸則納官, 犯律則受罰, 與國人無異。 後上幸東北面謁山陵, 江外野人爭先來見, 路遠不及者, 皆垂涕而返。 野人至今慕德, 每從邊將飮酒酣, 言及太祖時事, 必感泣不已。
地名: 懷德 (忠清道, 縣（監）)
年: 1448.0

○判軍資監事河福生, 與姪女夫申順爭奴婢, 因而刦奪, 又以庶子稱適母爲義母, 下刑曹劾之, 福生抗拒不承, 乃下義禁府鞫問, 遂削職, 付處于懷德縣。
地名: 懷德 (忠清道, 縣（監）)
年: 1450.0

○初忠淸道都觀察使啓: "懷德縣囚李承孝、承倫, 與其兄承友, 爭田, 謀於姪貞期、李康, 僞造其父遺書, 數承友嘗罵父歐母, 誣訴同氣, 凶惡莫甚。 雖已經赦宥, 難以追理, 然不可仍居鄕土, 汚染禮俗。 請合戶徙邊, 以戒後來。" 下刑曹, 議之。 刑曹議曰: "承孝等, 謀陷同氣, 傷倫逆理, 實爲元惡。 請依監司所啓, 置之極邊, 以明人倫。" 議政府駁曰: "謹按《大明律》誣告條: ‘凡誣告人笞罪者, 加所誣罪二等, 流、徒、杖加所誣罪三等。 至死罪, 而所誣之人已決者, 反坐以死, 未決者, 杖一百, 流三千里, 加役三年。’ 蓋誣告之罪, 必加等者, 凡人有嫌, 謀欲陷害, 遂相誣告, 其用心陰險, 故治罪之法, 如此。 且干名犯義條: ‘告期親、尊長, 罪雖得實, 杖一百, 誣告重者, 各加所誣罪三等’ 其所告雖實, 亦必治罪者, 誣陷骨肉, 其惡尤甚, 故制律之意, 其嚴又如此。 李承孝等, 謀欲陷其兄於不孝之罪, 僞造親父遺書, 虛稱承友罵父歐母之狀, 以毫毛之小憤, 謀戕骨肉, 其用心, 甚於豺虎, 人道滅矣。 今詳赦文, ‘歐罵祖父母、父母, 不在赦宥之例, 假使承友實爲罵父歐母, 則在律當斬, 不得蒙赦, 明矣。 大抵誣告者, 皆以所誣之罪, 坐之。 今承孝, 以不得蒙赦之罪誣兄, 則以何罪治之? 當以歐罵父母之罪反坐, 無疑矣。 但被誣之兄, 未至決死, 依律減等, 決杖一百, 徙諸極邊, 加役三年, 永世不返。" 左參贊鄭甲孫獨曰: "謹按律文, 常赦所不原條曰: ‘一應眞犯, 雖會赦, 竝不原宥’, 則非眞犯者, 會赦免罪可知矣。 又累次頒降赦目, 止云: ‘除謀叛、大逆、謀叛子孫、謀殺歐罵祖父母ㆍ父母、妻妾殺夫、奴婢殺主、蠱毒、魘魅、但犯强盜, 而誣告期親尊長, 不在其目。’ 則其得蒙赦, 亦明矣。 若曰: ‘誣告人罪者, 以所誣之罪, 反坐。’ 而歐罵父母, 不在赦宥之例。 承孝當以歐罵父母之罪坐之, 而不得蒙赦, 則假如誣告人竊盜者, 亦以竊盜論而刺字, 至於三犯, 則斷以極刑乎? 又如婦人誣告奸事者, 亦以犯姦坐罪, 而去衣受刑乎? 意必不然也。 且誣告之罪, 至死減等者, 與親犯有間故也。 今據赦文, 因鬪歐歐殺親兄及誣告父母, 皆得蒙宥。 承孝但誣告其兄之罪耳, 身無歐罵父母之惡, 不可以眞犯論也。 拘於反坐之文, 勿論赦前治罪, 似爲無據。 請依刑曹之議。" 右承旨鄭而漢啓曰: "臣謂, 承孝誣告其兄承友不孝之罪者, 只欲謀害其兄, 其於父母, 固無害心。 今將誣告之罪例, 論子孫親自歐罵父母之罪, 而不得蒙赦, 於義未便。 臣亦意, 刑曹之議爲是。" 上令六曹、臺諫議之, 皆與甲孫之議同, 從之。
地名: 懷德 (忠清道, 縣（監）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 懷德 (忠清道, 縣（監）)
年: 1468.0

○漢城府尹李石亨奴朴連, 往懷德縣, 因徵債殺人。 上遣史官南季堂, 謂石亨曰: "卿奴朴連殺人, 可速拿來。" 石亨對曰: "朴連者, 本是臣奴, 今與女壻, 居安城郡, 若命拿來, 則臣當使人拿來。" 季堂以此回啓, 上令石亨執致之。
地名: 懷德 (忠清道, 縣（監）)
年: 1480.0

○司憲府啓: "前懷德縣監李誠生, 枉刑官婢德只致死罪, 依《大典》, 杖一百永不敍用。" 從之。
地名: 懷德 (忠清道, 縣（監）)
年: 1482.0

○初許惟禮子貴孫, 在永安道
              吉城, 以其妻被蠱毒而死, 使人殺毒者三加及月非投水。 事發在逃, 至是捕獲。 命義禁府推鞫, 累拷不服。 命召領敦寧以上、政府、六曹判書議之。 領議政鄭昌孫、工曹判書孫舜孝、兵曹判書李繼孫議: "貴孫之妻, 雖被蠱毒而死, 當告監司、守令, 明正其罪。 且蠱毒殺人, 暗昧難明, 得情爲難。 貴孫妄度擅殺。 永安人心, 本頑惡, 丁亥之變, 悖逆之人, 或漏於典刑, 至今人皆憤恨。 今此故殺無罪者, 若不置法, 失刑尤甚。 當依律處之。" 靑松府院君
              沈澮、上黨府院君
              韓明澮、坡川府院君
              尹士昕、左議(議)
                〔政〕
              
              尹弼商、右議政洪應、領敦寧尹壕議: "貴孫之罪可懲, 然已命減死, 好生之仁也。 適當旱災, 死者已矣, 生者生之何妨? 且不輸情, 而定罪未安, 加刑得情何如?" 左贊成姜希孟、右贊成許琮、吏曹判書鄭佸議: "貴孫殺人之狀, 非鬪毆戲殺之比。 抱石投水, 所殺又非一人, 其殘忍莫甚, 不可曲貸。 若以災變原之, 則被殺者之冤魂, 亦可哀也。 然大辟, 須待自服置法, 更取招依律論斷何如?" 左參贊成任議: "故殺人而蒙宥, 則後之殺人者, 將無所畏忌。 向者以災變, 而原其死, 今者從諸臣之請, 而罪之, 有何不可? 但災變甚重, 非行刑之時, 更留旬月裁決何如?" 右參贊李克增議: "貴孫故殺人之罪, 當置重典。 然旣命減死, 不可更改。" 傳曰: "當從群議。" 又議吳靖妾子繼孫事。 昌孫、明澮、澮、士昕、弼商、應、壕、任、希孟、克增、繼孫、舜孝、佸議: "吳靖以妾子繼孫, 婚娶于宗親家, 令屬忠贊衛, 則以子待之矣。 靖死後甲申年, 婢妾枯梢與嫡妻同心, 訴繼孫奸父妾。 其時若有戊寅年所成論繼孫不孝遺書, 則當出示辦之, 而至十年癸巳, 而乃出之, 情狀可疑。 黃元順則陪成氏, 歸懷德本家, 身死後, 奴婢文記與遺書, 送韓伯倫處, 其情綢繆。 吳繼孫則其父遺書, 不告官自明, 而擅自燒毁, 亦必有情。 然不歸一分揀, 而區處未穩, 請顯推斷訟。" 傳于昌孫等曰: "自旱災以來, 夙夜兢懼, 未知所以。 予慮有冤獄, 而已令審理, 慮有冤憫, 而已令伸訴, 慮有抱屈, 而已給職牒。 然猶天譴如是, 予恐或有苛政, 而至於此也。 昔孔子聞泰山婦人之哭, 使子路往問之, 顧謂弟子曰: ‘小子識之。 苛政猛於虎。’ 苛政如是, 則民安有小蘇乎? 卿等須詳思言之。" 昌孫等啓曰: "聖明之時, 有何苛政?" 臣等若有所知, 何待聖上之勤問? 然當更思以聞。"
地名: 懷德 (忠清道, 縣（監）)
年: 1493.0

○御經筵。 講訖, 執義閔孝曾啓曰: "諸君翁主吉禮時, 婚姻之家奢侈事, 殿下雖未及知, 兩大妃殿幸有知之之理, 過侈無益, 請以慈旨禁斷。" 上曰: "外間華侈之事, 中宮尙且不知, 兩殿豈知之乎? 近日有言此事者, 予敎婚姻家曰: ‘若有過侈, 非徒有弊, 亦將有累於予, 此後毋復如是。’" 仍顧問左右, 無有對者。 孝曾曰: "大抵豪華子弟, 生長富貴, 易至驕慢, 養子弟之方, 不宜如是。 臣非謂兩殿知之也, 欲兩殿知之而禁此弊也。" 上曰: "婚娶論財甚不可, 臺諫雖不言之, 予已斟酌, 下傳旨禁之。 若有不法事, 憲府擧劾, 則當罪之。" 孝曾曰: "雖下傳旨, 奢侈猶舊, 臣恐今雖復下傳旨禁之, 亦如前日也。 以慈旨禁斷, 則可以祛此弊矣。" 上曰: "若以慈旨禁之, 弊復如前則如何?" 特進官柳輊啓曰: "法司在焉, 如有違法, 當禁之。" 正言李世仁啓曰: "懷德縣甚殘敝, 而以諸司奴婢身貢逋欠, 邑宰不得解由, 辭職而去者, 已更三、四員, 國家當思有以處置。" 同副承旨姜龜孫啓曰: "懷德, 臣妻鄕也。 三十年以來, 宣換者只一人, 而亦不得解由, 不知某守令時, 致有此逋欠也。" 上曰: "令該曹議啓。" 孝曾又啓曰: "王子家舍, 固不可不造, 然觀婚姻家貧富, 依祖宗朝故事給其價, 令自造成, 則似無弊矣。 若國家盡造, 則勞役不止, 民必怨咨。" 上曰: "前日亦言此事, 故役民無弊節目, 已令議之矣。 給價事不可爲也, 豈可以某爲貧以某爲富乎?" 世仁又啓曰: "慶尙道禾(縠)
                〔穀〕
              不實, 民間至貧, 守令依憑還上貢物等事, 科斂無藝, 多行不法, 請遣朝官摘發。" 上顧問左右。 領事盧思愼對曰: "發遣朝官, 似乎騷擾。" 上曰: "本道不稔, 時方量田, 民間騷擾, 不可復遣御史也。"
地名: 懷德 (忠清道, 縣（監）)
年: 1494.0

○戊申/司憲府大司憲李誼來啓曰: "李鐵堅事, 有關風敎, 不可不治。 若以大臣而不治, 下人爭相視効矣。 臣聞, 忠淸道
              懷德縣, 有妾産女與一, 忠順衛納采定婚, 承旨黃事孝, 嘗下去, 將欲奪之, 聞拜承旨, 未聚而還, 後作妾, 畜之於家。 竹城君
              朴之蕃, 以婢爲妾, 近爲强暴所奪, 泣於衛將廳, 此等風不可長也。 姜雖妾産, 忠順衛則將以爲妻, 事孝奪之, 是事孝, 奪人之妻也。 事孝, 纔陞堂上, 且如此。 今若不正大臣之罪, 則在下之人, 無所懲艾矣。" 不聽。 司諫院大司諫尹慜等、司憲府執義鄭光世等來啓曰: "李鐵堅等罪, 殿下當權其輕重, 不可全釋。" 傳曰: "予因咳嗽, 終夜不寢, 此等事, 豈不深思? 前旣盡諭。" 不聽。 誼啓曰: "人雖有尊卑, 妻妾之分何異? 事孝, 奪人妻, 之蕃之妾, 亦爲强暴所奪, 請須治之。" 慜等又啓曰: "上體未寧, 臣等豈不知煩瀆哉? 然三人之罪, 不可全釋。 如李誼所啓之事, 近多有之, 此而不治, 後無懲艾。" 傳曰: "風化自上而下, 此皆予否德所致。 事孝, 令諫院鞫之, 之蕃, 召問之。" 誼啓曰: "鐵堅之奸在於鄭灝不棄之前, 是非奪奸乎? 不可不治。" 不聽。 臺諫上疏更論, 不聽。 誼啓曰: "臣本非出身文武, 又無物望, 素知不稱。 今以分明之事, 不得回天, 專由臣庸劣所致, 請遞臣職, 代以賢能。" 慜等啓曰: "洪常、韓致禮, 畏其見知於鄭灝, 竊而奸焉, 是則猶有忌憚。 鐵堅與灝, 比隣而居, 公然奪奸, 在所痛治, 而終不兪允。 臣等待罪言官, 擧何顔在職, 請辭。" 傳曰: "當議于大臣, 而斟酌處之, 勿避就職。" 誼啓曰: "鄭灝, 賃空舍處之, 給奴婢守之, 而鐵堅要與之奸, 使灝畏勢而棄之, 此非奪奸而何? 若召問鄭灝, 則天日之下, 豈敢諱之?" 命問鄭灝。
地名: 懷德 (忠清道, 縣（監）)
年: 1497.0

○承旨姜龜孫將戶曹所啓懷德縣徵逋欠事以啓曰: "成宗朝諫院於經筵, 啓懷德殘弊, 逋欠甚多。 緣此, 邑守相繼見貶。 成宗顧問左右, 臣備知其弊, 一一陳啓。 成宗特命該曹商議, 未收田稅, 使直納本縣。 然是縣凋弊已甚, 人吏奴婢亦少。 爲邑宰者知施措無策, 纔上官旋卽辭去。 三十餘年考滿者, 惟一禹繼老, 而拘於解由, 廢不復仕。 後雖有良吏, 振救無由。 今督徵則弊益甚, 而終難畢徵。 請議諸大臣, 蠲除逋欠, 使之蘇復。" 遂議于大臣蠲之。
地名: 懷德 (忠清道, 縣（監）)
年: 1508.0

○臺諫合司啓前事, 且曰: "故參議沈潾妻李氏奴呈狀云: ‘延昌府院君
              金勘在廢朝, 依勢奪其主家。’ 此非士大夫所爲也。 勘非三公, 故已緘問矣, 然請亟罷其職。 閔孝曾邪謟殘酷, 而爲禁府堂上, 鄭光世煩濫不正, 而爲刑曹判書。 請遞之。 正言金凈前年八九月間, 以病親呈辭事詣闕, 報恩縣監延九齡, 亦來肅拜, 而內官成胤引九齡及凈於慶會南門, 而饋酒, 謂九齡曰: ‘凡事多由我而成。 前日閔蕃, 擬懷德縣監首望, 而蕃不欲爲, 故吾啓之曰: 「蕃今爲嘉禮都監郞官, 雖受點, 必還推。」 遂落點于姜熙臣。 今政, 蕃入報恩縣監望, 欲爲而囑我, 我不應曰: 「旣圖懷德, 勢難更啓。」 及啓望單子, 上曰: 「延九齡何如人也?」 吾啓曰: 「文臣而可人也, 遂落點于爾。」’ 臣等以爲, 報恩前後皆文臣也, 上必無是敎也, 但外人間之, 豈不致疑? 請治成胤罪, 且治閔蕃阿附宦官罪。" 傳曰: "成胤、閔蕃竝下禁府推之, 餘皆不允。" 臺諫又以原從族親加、閔子芳等事, 四啓, 皆不允。
地名: 懷德 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 懷德 (忠清道, 縣（監）)
年: 1605.0

○甲寅/憲府啓曰: "潼關乃六鎭咽喉之地, 一道成敗所係, 頃日全城陷沒, 極其慘酷。 鐘城非但爲主鎭, 相距纔十八里, 必無不及知之理。 而身爲主將者, 恇怯退縮, 無意赴援, 使虜騎, 如入無人之境, 以致關防重地, 一朝丘墟, 北鄙事勢, 將無以收拾, 極爲痛憤。 全伯玉之事, 當待査覈以知之, 府使高敬民, 坐視不救之罪, 昭著無疑。 請命拿鞫, 依律定罪。 懷德囚殺人朴孝愼, 隻屍親私婢萬之呈稱: ‘其母允之爲孝愼所殺, 而以其上典黃承男, 爲推官凌辱, 至刑二次。’ 云。 臣等取考前後作文, 則往在庚子年, 朴孝愼欲爲㤼奸黃承男女子, 成群到家, 承男閉門不納之際, 婢允之有傷被打, 遂至殞命。 其家發狀, 對衆檢驗, 實因逢打致死懸錄。 而其後以承男爲打殺其老病之婢, 遂成大獄, 又以承男爲冒入訟庭, 面辱推官, 至於題刑二次。 大槪殺人重獄, 干犯干證, 招辭十分明白然後, 乃可斷獄。 今此孝愼之獄, 當初可問事干, 多不鞫問, 而只鞫順良一人, 遽以承男爲誣告。 設使承男眞有自殺其婢之罪, 揆諸獄體, 已極踈漏。 況承男女子, 幾爲孝愼强奸, 則其就訟庭陳訴, 乃其所也。 設使承男眞有凌辱訟官之罪, 自有其律, 至於嚴刑二次, 無謂莫甚。 其偏滯任情之罪, 不可不懲。 請其時推官, 懷德縣監朴天叙、報恩縣監宋垓, 竝命罷職, 監司李弘老推考。" 答曰: "允。 高敬民, 徐爲發落。 前日嫡長加資所啓事, 當爲議處之意, 言于諫院。"
地名: 懷德 (忠清道, 縣（監）)
年: 1617.0

○丁巳四月二十二日丙辰(公洪道觀察使慶暹書狀: "懷德縣監柳季龍徵斂無藝, 雖無所聞, 捕得自己叛奴, 用刑過酷, 道內有所聞。 大槪居官莅職別無可觀, 境內民情怨苦旣極, 臺諫論啓, 豈無所據?" 云。)
地名: 懷德 (忠清道, 縣（監）)
年: 1676.0

○庚午/引見大臣、備局諸臣。 許積曰: "統營所屬漁採之所, 聞自淑徽公主房折受。 當此留意海防, 修補舟師之日, 魚産亦可以資軍需, 何可奪之, 以富私家乎?" 上卽命還給統營。 積又曰: "人君無一毫私意, 方可爲國矣。 公私賤皆編於束伍, 故內奴亦入於束伍之役, 而內司私自啓請, 欲禁此事。 昨年載寧郡鄕所色吏以內奴充定束伍之罪, 至於移囚嚴刑, 臣等陳請寢之。 今因內司啓請, 安山色吏, 又爲推治云。 內司官員, 不有大臣陳達, 而導殿下以偏私, 誠可痛矣。 安山色吏卽命勿治, 而內奴一體充定束伍之意, 知委各道何如?" 上又從之。 許穆曰: "向者臣箚批, 有思處之敎矣。 殿下討罪不嚴, 使人橫生異議, 各爲異日地。 鄭載嵩以子證父, 而引附於邪論, 此極駭愕。 若不從臺啓, 竊恐已明之義理, 漸至晦塞也。" 金錫冑曰: "今番湖西良丁査正之時, 庶孽之類, 最爲呼冤。 守令中亦有甚非者, 不可不摘發論罪。 懷德査定成冊中, 親庶孽竝皆抄錄, 而故掌令姜鶴年妾子, 則其父名, 只以鶴字書之, 去年字。 宋浚吉有妾子兩人, 乃以宋炳文之孽三寸書之。 炳文卽浚吉之孫也。 此守令, 非但用意不美, 處事無狀。 其與朝家勿定親庶孽之本意, 太相違戾, 一道騷屑。 蓋因此輩被抄, 而人人恐㤼之致也。 此卽前縣監尹徵夏所爲云, 徵夏兄弟, 本是趨附於浚吉者, 而到今如此, 尤非士夫之用心矣。" 上曰: "尹徵夏罷職。" 大司諫柳命天請鄭載嵩削奪官爵, 李善源罷職不敍, 允之。 諸臣罷黜, 上命三公姑留, 敎之曰: "慈殿欲於今番陵幸時, 偕進崇陵, 以洩至痛。 蓋三年喪畢, 則尤不可無時展謁, 故必欲於今番行之, 諸卿以爲如何?" 三公合辭對曰: "國朝三百年無此例, 且故事亦未聞矣。 況慈殿大病新差, 決不可作三十里往還之行矣。 且旣進陵下, 則傷慟萬倍, 致傷必大, 後悔何及? 臣等決不可奉承矣。" 上曰: "予亦以此意告達, 而涕泣不聽。 且慈聖素有心火, 若一向牢執, 以至停行, 則哀傷鬱抑, 亦易添傷, 以是悶慮矣。" 積等皆曰: "惟望聖明, 十分開陳, 期於感回矣。" 上曰: "予當更爲陳達。 若又不得, 則當與卿等更議矣。" 其日夕, 復引見三公, 右相許穆先已退歸。 上謂領、左相曰: "予以卿等之言陳達, 則慈敎以爲: ‘前日以我一身之病, 而猶往溫泉數日之程。 今此展謁陵寢, 出於痛迫至情, 何可已乎?’ 卿等之意謂何?" 積等對曰: "溫幸則旣有前例, 且是治疾之道也。 此行則元無古例, 且必添傷, 臣等何敢奉承乎?" 上曰: "當更爲陳達矣。" 其議遂寢。
地名: 懷德 (忠清道, 縣（監）)
年: 1722.0

○忠淸道
              石城縣囚推御寶僞造罪人權盡性, 同推施刑之際, 稱以欲爲告變云, 而石城縣及監營, 俱書納小紙, 故監司李宜晩, 馳啓以聞, 而使將校押送盡性, 所納兩小紙, 竝爲封進。 政院拆見其兩紙, 則石城縣所納者有曰: "矣身陷於此獄, 實由於逆謀不從之致。 凶人作黨設謀時, 嫌於獄中告變之名, 知賊情不告, 則禍在罔極, 而身爲不忠之臣。 密付廟堂, 俾無知情擧事之患。" 監營所納者有曰: "凶人書簡二張, 名錄一張, 囚懷德獄時, 刑房朴必明及衙奴奪去。 分付嚴囚, 使無逃躱之患" 云。 還爲堅封入啓, 而請出付盡性於禁府, 傳曰: "知道。" 時, 夜深, 闕門已下鑰, 招當直都事於闕外, 分付囚盡性於禁府。 又啓曰: "上變人權盡性, 卽當設鞫, 而前日鞫廳, 尙不撤罷。 請移送鞫廳, 而今已夜深, 禁府堂上待明朝牌招, 以爲鞫問之地。" 傳曰: "允。" 盡性, 權尙夏、尙洊之從孫也。 其父燮, 虛妄悖惡, 憑恃勢力, 多行不義。 父子同惡, 僞造御寶, 事覺被囚, 越獄亡命, 任意行止, 而人莫敢誰何。 韓祉嘗按湖西, 還囚嚴治, 必欲致之法, 爲其陰中去職。 至是兇黨敗, 監司李宜晩, 又嚴加推訊, 渠自知不免, 乃有此上變。 人皆知其出於時月緩死之計矣。
地名: 懷德 (忠清道, 縣（監）)
年: 1723.0

○誣告罪人權盡性伏誅。 盡性, 故相臣尙夏從孫也。 持身悖惡, 多行不義, 以僞造御寶, 被繫邑獄, 稱以上變, 故逮囚設鞫。 以其告變書中語發問曰: "逆謀者是何人, 凶人書二張, 是何人書, 而書中辭意何如? 名錄是何許名錄, 而何故見奪於刑吏及衙奴? 衙奴是何倅之奴? 竝一一直招。" 盡性供以爲: "丙戌十一月, 淸風府使沈廷輔, 使金武貞請見言: ‘老論預爲遠禍安身之策, 李健命書, 要勸渠方圖置毒、刺客、起兵三事。’ 廷輔手書出銀各人名錄, 付渠上京, 身陷僞造之罪, 見囚懷德縣獄。 刑吏朴必明, 與衙奴, 稱以主倅之令, 搜探文書而去。 本倅卽趙正綱" 云。 鞫廳議啓曰: "沈廷輔摘發其僞造御寶之事, 世所共知, 因嫌發告, 輒請拿問, 有關後弊。" 先請拿覈必明。 必明取招後, 更推盡性面質, 盡性理屈加刑, 遂自服其誣告。 結案曰:
地名: 懷德 (忠清道, 縣（監）)
年: 1760.0

○癸卯/上御熙政堂, 引見大臣備堂。 領議政金尙魯, 因忠淸監司狀聞: "請蕩減懷德縣, 四年民間未捧錢, 一千三百兩零, 木二十六同四十疋零, 當該未捧守令遠配, 勿限年禁錮, 其後守令遠配。" 上許之。 尙魯又曰: "有奴婢十口、田結十結、則勿許赴任, 雖載法典, 而反爲厭避殘邑之妙方, 當有定式之擧矣。" 上曰: "勿拘施行。"
地名: 懷德 (忠清道, 縣（監）)
年: 1784.0

○懷德前縣監朴光晦, 投印徑歸。 洪忠監司申大升, 啓請其罪, 令攸司稟處。 及光晦置對, 供曰: "正月中, 斧軍數十, 攔入城隍壇, 斫伐生松, 捉來犯斫人, 乃前承旨宋載經及宋載緯奴, 故使之自本家治罪, 則招去由吏, 替罵曰: ‘我乃道先生, 汝倅安敢捉吾奴乎? 吾當盡斫其松。’ 云。 果於翌日, 百餘斧軍, 漫山亂斫, 使之禁斷, 則載緯父子及載經之子, 益鼎, 多發豪奴, 毆打差隷, 督伐松木。 不得已發刑吏, 欲捉宋載緯, 則載緯父子, 晏坐中堂, 拔劍斫軒, 咆哮詬辱, 載經則捉去下隷, 恐喝威脅, 故一邊催捕載緯, 一邊具由報營。 伊日初更, 縣軍官房再琯來言: ‘宋載緯之子允鼎, 拔劍揮刃, 直到官門。’ 云, 聞甚驚凜, 更報營門。 營門定査官査實, 則査官曲護宋哥, 漫漶爲報。 更定査官再査, 則以房再琯醉中誤告, 爲報營門, 薄治宋奴而止。 營決之後, 宋載經, 使其子再呈議送, 搆捏矣身。 矣身實無坐衙莅民之顔, 六呈辭狀, 躬詣營下, 齎納印符。" 云云。 兵曹參議宋載經上疏曰:
地名: 連山 (忠清道, 縣（監）)
年: 1412.0

○朴抵生自殺。 抵生, 故典書忱之子也。 丙戌夏, 與繼母郭爭家産, 訟于憲府, 郭言抵生嘗奸父妾婢波獨。 抵生弟剛生時爲議政府檢詳, 昏曉造請, 以是證佐雖具, 獄久不決, 外議皆咎憲府。 上聞而鄙之, 其年七月, 命司憲府劾前等臺員稽留詞訟之罪, 流前大司憲許應于連山, 執義李孟畇于原州, 掌令李明德于谷山, 持平許恒于鎭州。 於是, 掌令金晊、持平李繩直, 請收郭氏爵牒, 與抵生、波獨一處憑問, 從之。 晊等亦以剛生之故右抵生, 痛拷郭氏, 聞者憤嘆。 郭氏子訥生撾申聞鼓訟冤, 上命釋郭氏, (遣)
                〔譴〕
              責晊、繩直等勿視事, 尋出晊爲南陽府使, 繩直知宜州事。 大司憲韓尙敬等啓曰: "晊等痛栲郭氏, 已爲不公。 況郭氏之罪雖實, 據律當在二罪以下。 宥令已布, 曾不之顧, 挾私而行, 非耳目之官奉法之意也。" 乃罷晊、繩直職。
地名: 連山 (忠清道, 縣（監）)
年: 1418.0

○元閔生啓曰: "全義率軍至連山, 則把截官必拘留, 報都司。" 上王命朴訔、李原、趙末生議, 訔等亦曰: "宜令義與李勗追尋至八站而還, 不可到連山。" 義至廣灘路上, 遇溫奴乃還。
地名: 連山 (忠清道, 縣（監）)
年: 1428.0

○忠淸道監司啓: "公州住前敎導林道, 經明行修, 不求聞達。 家廟之法未行, 而已立祠堂, 出告反面, 終始不渝。 初與其妹分奴婢, 後妹之奴婢盡逃散, 道憐之, 分己奴婢與之。 又聚鄕閭子弟, 敎誨不倦。 連山縣住生員黃陸, 杜門讀書, 無求於世, 事親以孝, 非但心行之高, 亦有才智之美。 請不次擢用, 以勵士風。" 命下吏曹。
地名: 連山 (忠清道, 縣（監）)
年: 1431.0

○刑曹啓: "連山囚私奴吾乙麿之歐殺人, 律該處絞。" 從之。